**Lacrima Lacrimii**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nimeni nu înțelege....

Nimeni nu înțelege în

Ce direcție bate timpul,

În ce sclipiri

Sau prin ce mijloace

Se curmă clipele...

Nimeni nu înțelege

Universul,

Viața,

Menirea,

Agonia Întrebării sau

Pauza dintre oameni...

Nimeni nu pătrunde distanța

Sau apropierea,

Zgomotul surd

În care se rupe o inimă

Sau plimbarea printre

Propriile dureri

Cu o călăuza mută

Abandonată

Propriei tăceri...

Nimeni nu înțelege aerul

Umbros din pădure,

Florile toamnei,

Nisipul risipit

Sau ploile noroioase

De noiembrie...

Nimeni nu prinde gustul unui

Zâmbet,

Al unei lacrimi,

Al unui sărut

Sau al fricii care ne desparte

Cu desăvârșire de

Propriul absolut....

Nimeni...

Nimic nu se agață de noi

În acest suflet însingurat

În care ne târâm ,

Mocnind suspinul care ne-a

Născut cu

Setea de a iubi și de a fi

Iubit...

Nimeni nu ne toarce în palma

Sa lacrimile ursuze,

Căci ne clădim suferința

Din noi înșine...

Nimeni nu înțelege că

Toți trecem pe-acolo...

Pe urmele umbrelor

Care ne urmareau odată...